CELEX: 62008CA0569
Language: et
Date: 2010-06-03 00:00:00
Title: Kohtuasi C-569/08: Euroopa Kohtu (teine koda) 3. juuni 2010 . aasta otsus (Oberster Gerichtshofi (Austria) eelotsusetaotlus) — Internetportal und Marketing GmbH versus Richard Schlicht (Internet — Tippdomeen.eu — Määrus (EÜ) nr 874/2004 — Domeeninimed — Etapiviisiline registreerimine — Erimärgid — Spekulatiivsed ja kuritarvituslikud registreeringud — Mõiste „pahausksus” )

31.7.2010   
            
            
               ET
            
            
               Euroopa Liidu Teataja
            
            
               C 209/7
            
         Euroopa Kohtu (teine koda) 3. juuni 2010. aasta otsus (Oberster Gerichtshofi (Austria) eelotsusetaotlus) — Internetportal und Marketing GmbH versus Richard Schlicht
   (Kohtuasi C-569/08) (1)
   
   (Internet - Tippdomeen.eu - Määrus (EÜ) nr 874/2004 - Domeeninimed - Etapiviisiline registreerimine - Erimärgid - Spekulatiivsed ja kuritarvituslikud registreeringud - Mõiste „pahausksus”)
   2010/C 209/10
   Kohtumenetluse keel: saksa
   
      Eelotsusetaotluse esitanud kohus
   
   Oberster Gerichtshof
   
      Põhikohtuasja pooled
   
   
      Hageja: Internetportal und Marketing GmbH
   
      Kostja: Richard Schlicht
   
      Ese
   
   Eelotsusetaotlus — Oberster Gerichtshof (Austria) — Komisjoni 28. aprilli 2004. aasta määruse (EÜ) nr 874/2004, millega kehtestatakse tippdomeeni.eu rakendamise ja kasutamise üldeeskirjad ning selle registreerimise põhimõtted (ELT L 162, lk 40; ELT eriväljaanne 13/34, lk 825) artikli 21 lõike 1 punktide a ja b ning lõigete 2 ja 3 tõlgendamine — Spekulatiivsed ja kuritarvituslikud registreerimised — Mõisted „õigus või õigustatud huvi” ja „pahausksus” — Domeeninime registreerimine siseriikliku kaubamärgi omaniku poolt, kes omandas kaubamärgi selleks, et taotleda registreerimist etapiviisilise registreerimise esimeses osas — Domeeninimi, mis erineb oluliselt selle registreerimise aluseks olevast kaubamärgist, kuna on kõrvaldatud erimärk „&” — Kaubamärk „&R&E&I&F&E&N&”
   
      Resolutsioon
   
   
               1.
            
            
               Komisjoni 28. aprilli 2004. aasta määruse (EÜ) nr 874/2004, millega kehtestatakse tippdomeeni.eu rakendamise ja kasutamise üldeeskirjad ning selle registreerimise põhimõtted, artikli 21 lõiget 3 tuleb tõlgendada nii, et pahausksus võib olla olemas ka muudel asjaoludel kui need, mis on loetletud selle sätte punktides a–e.
            
         
               2.
            
            
               Selleks et hinnata, kas on tegemist pahauskse käitumisega määruse nr 874/2004 artikli 21 lõike 1 punkti b tähenduses koostoimes sama artikli lõikega 3, peab liikmesriigi kohus võtma arvesse kõiki käsitletaval juhul asjakohaseid tegureid ning eelkõige seda, millistel tingimustel kaubamärgi registreerimine toimus ning millistel tingimustel tippdomeeni.eu domeeninimi registreeriti.
               Mis puudutab seda, millistel tingimustel kaubamärgi registreerimine toimus, peab liikmesriigi kohus võtma eelkõige arvesse järgmist:
               
                           —
                        
                        
                           kavatsus mitte kasutada kaubamärki turul, mille jaoks kaitset taotleti;
                        
                     
                           —
                        
                        
                           kaubamärgi esitusviis;
                        
                     
                           —
                        
                        
                           asjaolu, et registreeriti suur hulk teisi kaubamärke, mis kattuvad liiginimetustega, ja
                        
                     
                           —
                        
                        
                           asjaolu, et kaubamärk registreeriti veidi aega enne tippdomeeni.eu etapiviisilise registreerimise algust.
                        
                     Mis puudutab seda, millistel tingimustel tippdomeeni.eu domeeninime registreeriti, peab liikmesriigi kohus võtma eelkõige arvesse järgmist:
               
                           —
                        
                        
                           määruse nr 874/2004 artikli 11 tähenduses erimärkide või kirjavahemärkide kuritarvituslik kasutamine selleks, et kohaldada nimetatud artiklis kehtestatud transkribeerimiseeskirju;
                        
                     
                           —
                        
                        
                           selles määruses ettenähtud etapiviisilise registreerimise esimese osa jooksul registreerimine sellise kaubamärgi alusel, mis on omandatud niisugustel tingimustel nagu põhikohtuasjas, ja
                        
                     
                           —
                        
                        
                           asjaolu, et esitati suur hulk selliste domeeninimede registreerimise taotlusi, mis kattuvad liiginimetustega.
                        
                     
         
      (1)  ELT C 69, 21.3.2009.